Ġelat tal-banana u ċ-ċikkulata
Kulma għandek bżonn f'din ir-riċetta huma biss żewġ ingredjenti. Ingredjenti 2 banana mqattgħa biċċiet u ffriżati 1 mgħarfa kokotina Metodu Qaxxar il-banana u qattagħha f'biċċiet żgħar. Iffriża għal sagħtejn fuq karta strazza fuq platt. Poġġi l-banana ffriżata fi blender u aħdem sakemm issir lixxa. Żid il-kokotina fil-blender u ħawwad tajjeb sakemm isiru ħaġa waħda, Jekk trid ġelat artab servi mill-ewwel. Jekk trid ġelat aktar iebes daħħlu fil-freezer għal madwar siegħa.